**פרק שלישי: הירח מקיף את כדור הארץ**

**הירח מקיף את כדור הארץ**

**⏴ במבט חדש לכיתה ג**

**היקף יחידת הלימוד:** שיעור אחד

**עמודים:** 188 - 189

# מטרות

* לתאר את התנועות של כדור הארץ והירח בשמים.
* לתאר כיצד הירח מַקיף את כדור הארץ.
* להסיק מסקנות באמצעות הפעלת משחק הדמיה.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת הלימוד עוסקת ב**תנועת ההקפה של הירח סביב כדור הארץ.**  ביחידה משולב משחק הדמיה אנושי להמחשת המושגים.  פותחים את השיעור בקריאת קטע הפתיחה שבעמוד 188.  פרק הזמן שנה נקבע על פי תנועת ההקפה של כדור הארץ את השמש. פרק הזמן יממה נקבע על פי סיבוב כדור הארץ סביב צירו.  עורכים דיון, שואלים:   * כיצד נקבע פרק הזמן חודש? * מהו חודש? * כמה ימים יש בחודש? * איך זה קשור לכדור הארץ? לשמש?   תשובות הילדים יספקו מידע על אודות התפיסות והידע המוקדם שלהם בנושא. |
| התנסות | מבצעים את המשימה **מי מַקיף את מי?** שבעמוד 188. המשימה מזמנת משחק הדמיה אנושי שמטרתו להמחיש את התנועות של הירח ושל כדור הארץ בחלל. במשחק שלושה "שחקנים": כדור הארץ, הירח והשמש. מומלץ להכין לכל שחקנ/ית כתר הנושא את שמו/ה. כל אחד מהשחקנים מתבקש להדגים את "תפקידו במשחק".  חשוב להדגיש שייחודה של המשימה הוא בכך שבו בזמן מתקיימות כמה תנועות: כדור הארץ מסתובב סביב עצמו, הירח מקיף את כדור הארץ, וכדור הארץ יחד עם הירח המלווה אותו מקיפים את השמש. בהקשר זה כדאי להקפיד שהתלמידים המדגימים את הירח ואת כדור הארץ יבצעו את הקפותיהם סביב ה"שמש" בקצב מתאים: ה"ירח" ירוץ סביב "כדור הארץ" מהר יותר (חודש) מאשר "כדור הארץ" סביב ה"שמש" (שנה).  בסיכום ההדגמה חשוב לערוך העברה מן הדגם (המשחק) אל המציאות, ולדון במשמעות של פרקי הזמן חודש ושנה שנובעים מהקפת הירח את כדור הארץ והקפת כדור הארץ את השמש. לירח המקיף את כדור הארץ יש מסלול הקפה קטן יותר ממסלול ההקפה של כדור הארץ את השמש. |
| המשגה | מסכמים את ההדגמה שנערכה במשימה מי מקיף את מי בעזרת **משימת סיכום הדגמה** שבעמוד 189.  בסיכום ההדגמה חשוב לערוך העברה מן הדגם (המשחק) אל המציאות, ולדון במשמעות של פרקי הזמן חודש ושנה שנובעים מהקפת הירח את כדור הארץ והקפת כדור הארץ את השמש. לירח המקיף את כדור הארץ יש מסלול הקפה קטן יותר ממסלול ההקפה של כדור הארץ את השמש.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי, עמוד 188 למשימה **הירח מקיף את כדור** **הארץ- הדמיה.** המשימה עוסקת בהקפה המחזורית של כדור הארץ על ידי הירח . התלמידים חוקרים את הקפת הירח בעזרת הדמיה, ומסיקים מדוע הירח נמצא בצורות שונות בימים שונים של החודש (מופעים). |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **חללית בריחה- שיגור לירח**. המשימה עוסקת בירח. התלמידים חוקרים בדרך משחקית היבטים שונים של הירח: הקפת הירח את כדור הארץ, מבנה הירח וחקר הירח על ידי האדם.   ייצוג תנועות כדור הארץ , השמש, הירח בדרכים יצירתיות שונות- המחזה/ הצגה/ סיפור/ שיר/ ריקוד וכדומה. |
| סיכום ורפלקציה | מה למדת ממשחק ההדמיה האנושי על תנועות סיבוב והקפה של גופים בשמים?  מה התחדש לך בעקבות השיעור?  מה סקרן אותך היום בשיעור? מה היה מפתיע?  אילו שאלות נוספות מתעוררות אצלך בעקבות השיעור? |